Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Снежана Михајловска со службена легитимација број 28-0008, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Делчево, со седиште на ул.,,Орце Николов ,, бб, Делчево, застапуван од Директорот Благој Стоименовски и со Записник ИП1 број 16-325 од 02.12.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23) го донесе следното

**Р Е Ш Е Н И Е**

Се наредува на Благој Стоименовски, Директор на ЈУ Меѓуопштински центар за социјална работа Делчево (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21, 199/2023), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

* 1. Центарот да ја води уредно посебната книга за евиденција на малолетни лица ставени под старателство и на старатели и посебната книга за евиденција на полнолетни лица делумно или наполно лишени од деловна способност ставени под старателство и на старатели, односно да ги пополнува сите рубрики и во одделните рубрики податоците да не се внесуваат со молив, согласно член 14-а од Законот за семејството.

**Рокот за извршување на изречената инспекциска мерка изнесува 90 дена по приемот на решението и постојано**

2. Центарот да го известува надлежниот орган кој ги води книгите за евиденција на недвижности, доколку лицето ставено под старателство има недвижен имот, согласно член 141 од Законот за семејството.

**Рокот за извршување на изречената инспекциска мерка изнесува 90 дена по приемот на решението и постојано**

3. Центарот, по доставување на решението за ставање под старателство до Управата за водење на матичните книги на евиденција и Агенцијата за катастар на недвижности, да обезбедува доказ, односно нов извод од матичната книга на родените со забелешка дека лицето е ставено под старателство и нов имотен лист со прибелешка дека на лицето му е одземена деловната способност, согласно член 141 од Законот за семејството.

**Рокот за извршување на изречената инспекциска мерка изнесува 90 дена по приемот на решението и постојано**

4. Извештајот за работа поднесен од старателот да содржи податоци за управувањето и располагањето со имотот на лицето под старателство и за сите приходи и расходи на лицето под старателство во изминатата година, како и за крајната состојба на неговиот имот, согласно член 151 од Законот за семејството.

**Рокот за извршување на изречената инспекциска мерка изнесува 90 дена по приемот на решението и постојано**

5.. Центарот да води постапка и да носи решение за давање одобрение на старателот за работи кои може да ги преземе во име и за сметка на лицето ставено под старателство, во поглед на располагањето и управувањето со имотот и правата на лицето под старателство, да ја определува намената на средствата и да врши надзор над нивната употреба, согласно член 147 од Законот за семејството.

**Рокот за извршување на изречената инспекциска мерка изнесува 90 дена по приемот на решението и постојано**

6. Центарот во постапката за заштита на имотните интереси на лицето под старателство, да презема мерки за заштита на правата и интересите на лицето под старателство, односно да презема дејствија за запишување на правото на сопственост на лицето под старателство стекнато врз основа на спроведена оставинска постапка и да го известува надлежниот орган кој ги води книгите за евиденција на недвижностите, за да се изврши соодветен упис во тие книги, согласно член 141 од Законот за семејството.

**Рокот за извршување на изречената инспекциска мерка изнесува 90 дена по приемот на решението и постојано**

7. Центарот, во постапката за поставување на старател за посебен случај во постапка за расправање на оставина, да ја утврдува целосно и правилно фактичката состојба, односно да обезбедува смртовница, врз основа на која ќе го утврди целокупниот недвижен и движен имот предмет на оставинската постапка, согласно член 173 став 1 од Законот за семејството.

**Рокот за извршување на изречената инспекциска мерка изнесува 90 дена по приемот на решението и постојано**

8.Центарот во диспозитивот на решението за поставување на старател за посебен случај да ја внесува обврската за доставување на извештај од страна на старателот по завршување на постапката за која е поставен.

Исто така во диспозитивот на решението за поставување на старател за посебен случај во постапката за расправање на оставина, Центарот да го овластува старателот за давање на изјава за прифаќање или откажување од наследството, согласно член 14 -а и член 151 од Законот за семејство.

**Рокот за извршување на изречената инспекциска мерка изнесува 90 дена по приемот на решението и постојано**

9. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

10. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторот за социјална заштита Снежана Михајловска со службена легитимација број 28-0008, изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Делчево, застапуван од Директорот Благој Стоименовски и состави Записник ИП1 број 16-325 од 02.12.2024 година, во кој се констатирани недостатоци и неправилности во постапка за за преземање на потребните мерки за остварување на целите на стрателството, во предметите на лица со одземена деловната способност и ставени под старателство, старателство на малолетни лица без родители и родителска грижа и старател за посебен случај.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-325 од 10.12.2024 година

Инспектор за социјална заштита,

Снежана Михајловска